**Приложение № 7**

**I. ИЗПОЛЗВАНИ СЪКРАЩЕНИЯ**

|  |  |
| --- | --- |
| **АДПБФП** | Административен договор за предоставяне на безвъзмездна финансова помощ |
| **ВОМР** | Водено от общностите местно развитие |
| **ДДС** | Данък добавена стойност |
| **ДФЗ** | Държавен фонд „Земеделие” |
| **ДФЗ-РА** | Държавен фонд „Земеделие”-Разплащателна агенция |
| **ДОПК** | Данъчно-осигурителeн процесуален кодекс |
| **ЕК** | Европейска комисия |
| **ЕО** | Европейска общност |
| **ЕС** | Европейски съюз |
| **ЕФСУ** | Европейски фондове при споделено управление |
| **ЕФМДРА** | Европейски фонд за морско дело, рибарство и аквакултури |
| **ЗЗД** | Закон за задълженията и договорите |
| **ЗКПО** | Закон за корпоративното подоходно облагане |
| **ЗМСП** | Закон за малките и средните предприятия |
| **ЗОП** | Закон за обществените поръчки |
| **ЗРА** | Закон за рибарството и аквакултурите |
| **ЗТР** | Закон за търговския регистър |
| **ЗУСЕФСУ** | Закон за управление на средствата от европейските фондове при споделено управление |
| **ИСУН** | Информационна система за управление и наблюдение |
| **ИАРА** | Изпълнителна агенция по рибарство и аквакултури |
| **КЕП** | Квалифициран електронен подпис |
| **КН** | Комитет за наблюдение |
| **КПХУ** | Конвенция за правата на хората с увреждания |
| **МЗ** | Междинно звено |
| **МЗХ** | Министерство на земеделието и храните |
| **МС** | Министерски съвет |
| **НСИ** | Национален статистически институт |
| **ПМС** | Постановление на Министерски съвет |
| **ПП** | Проектно предложение |
| **ПМДР** | Програма за морско дело и рибарство 2014 - 2020 |
| **ПМДРА** | Програма за морско дело, рибарство и аквакултури 2021 – 2027 |
| **ПЧП** | Публично-частно партньорство |
| **СО** | Счетоводен орган |
| **УО** | Управляващ орган |
| **ФК** | Формуляр за кандидатстване |

**II. ОСНОВНИ ДЕФИНИЦИИ**

|  |  |
| --- | --- |
| **Административен договор за предоставяне на безвъзмездна финансова помощ** | Административен договор е изрично волеизявление на ръководителя на Управляващия орган за предоставяне на финансова подкрепа със средства от ЕФСУ, по силата на което и със съгласието на бенефициента се създават за бенефициента права и задължения по изпълнението на одобрения проект. Административният договор се оформя в писмено споразумение между ръководителя на Управляващия орган и бенефициента, заместващо издаването на административен акт. |
| **Безвъзмездна финансова помощ** | Средства, предоставени от ПМДРА, включително съответното национално съфинансиране, с цел изпълнението на одобрен проект, насочен към постигане на определени резултати. |
| **Вид дейност** | Вид дейност е набор от операции. |
| **Дейност** | Задача или група от задачи (действие или група от действия), които имат (водят до постигане на) конкретен резултат или продукт и чрез които се реализира изпълнението на съответния проект. |
| **Ден на море** | За ден се счита периодът от 0:00 часа до 24:00 часа на всеки календарен ден, независимо от броя на излизанията на риболовния кораб и броя на декларациите за произход по чл. 20 от ЗРА за посочения период от 0:00 часа до 24:00 часа на този ден. |
| **Допустими за финансиране разходи** | Допустими за финансиране разходи е общата сума от всички плащания за одобрените на бенефициента инвестиции. |
| **Дребномащабен крайбрежен риболов** | Дребномащабен крайбрежен риболов означава риболовни дейности, извършвани от морски риболовни кораби и кораби, извършващи риболов във вътрешни водоеми, с обща дължина под 12 метра, които не използват теглени уреди по смисъла на член 2, точка 1 от Регламент (ЕО) № 1967/2006 на Съвета от 21 декември 2006 г. относно мерките за управление на устойчивата експлоатация на рибните ресурси в Средиземно море. |
| **Изпълнител, определен от страна на бенефициента** | Изпълнители на дейности по проекта, възложени им от бенефициентите на безвъзмездна финансова помощ. Изпълнителите от страна на бенефициента не са партньори и се определят в съответствие с реда за определяне на изпълнител от страна на бенефициенти на договорена безвъзмездна финансова помощ от ЕФСУ, както и по реда на Закона за обществените поръчки и подзаконовите актове по прилагането му. |
| **Изкуствен риф** | Съоръжение, състоящо се от един или няколко компонента, специално изградено от естествени или изкуствени материали за целенасочено полагане на морското дъно за подобряване на екологичната среда на живите морски организми. |
| **Икономически оператор** | Всяко физическо или юридическо лице, както и другите органи, участващи в реализирането на помощта от ЕФМДРА, с изключение на държавата при изпълнение на нейните правомощия на публична власт. |
| **Кандидати** | Всички физически и юридически лица и техни обединения, които кандидатстват за безвъзмездна финансова помощ чрез подаване на проектно предложение. |
| **Нематериални активи** | Активи, които нямат физически или финансов израз, като патенти, лицензи, ноу- хау или друга интелектуална собственост. |
| **Независими оферти** | Оферти, подадени от лица, които не са свързани лица, по смисъла на § 1, т. 13 и 14 от допълнителните разпоредби на Закона за публичното предлагане на ценни книжа, а именно: оферти, подадени от лица, които не се намират в следната свързаност помежду си или спрямо кандидата:  а) едното участва в управлението на дружеството на другото;  б) съдружници;  в) съвместно контролират пряко трето лице;  г) участват пряко в управлението или капитала на друго лице, поради което между тях могат да се уговарят условия, различни от обичайните;  д) едното лице притежава повече от половината от броя на гласовете в общото събрание на другото лице;  е) лицата, чиято дейност се контролира пряко или косвено от трето лице - физическо или юридическо;  ж) лицата, едното от които е търговски представител на другото.  Свързани лица или свързани предприятия не могат да представят самостоятелна оферта. Лице, което участва в обединение или е дало съгласие и фигурира като подизпълнител в офертата на друг кандидат, не може да представя самостоятелна оферта. Едно физическо или юридическо лице може да участва само в едно обединение. |
| **Програма** | Програма е отделен документ, изготвен от държавата членка и одобрен от Комисията, съдържащ съгласуван пакет от приоритети на Съюза, които да бъдат постигнати с помощта от ЕФМДРА. |
| **Приоритет** | Приоритет е един от приоритетите в дадена програма, съставен от група от видове дейности, които са свързани и имат конкретни измерими цели. |
| **Предприятие** | Всяко физическо лице, юридическо лице или гражданско дружество, което извършва стопанска дейност, независимо от собствеността, правната и организационната си форма. |
| **Проектно предложение** | Предложение, подадено от кандидат, за предоставяне на безвъзмездна финансова помощ за изпълнението на определен проект, включващо формуляр за кандидатстване и други придружителни документи. |
| **Ръководител на Управляващия орган** | Ръководителят на администрацията, изпълняваща функциите на управляващ орган на съответната програма или част от която е управляващият орган на съответната програма или оправомощено от него лице. |
| **Свързани лица** | Свързани лица са лицата по смисъла на § 1, т. 13 и 14 от допълнителните разпоредби на Закона за публичното предлагане на ценни книжа. |
| **Сегменти на флота** | Сегментацията на корабите според видовете риболовна техника, извършващи стопански риболов във водите на Черно море, се осъществява в съответствие с Решение 2010/93/ЕС. Групите сходни риболовни дейности и риболовните уреди, характерни за всяка група са посочени в Таблица 2 от Приложение № 3 „Годишен доклад на България за усилията през 2023 г. за постигане на устойчив баланс между риболовния капацитет и риболовните възможности“ към Условията за кандидатстване по настоящата процедура. |
| **Сектор** | Сектор е набор от дейности, насочени към изпълнение на дадена мярка. |
| **Сектор на рибарството и аквакултурите** | Секторът на икономиката, който включва всички дейности по производство, преработка и предлагане на пазара на продукти от риболов или аквакултури. |
| **Селективност** | Количествено изражение, представено като вероятността за улов на морски биологични ресурси с определен размер и/или вид |
| **Съпоставими оферти** | Оферти, които се сравняват на базата на:  а) еднотипни основни технически характеристики;  б) общ капацитет на оборудването;  в) количествено-стойностни сметки. |